**MINISTERUL SĂNĂTĂȚII**

**ORDIN**

**pentru modificarea Ordinului ministrului sănătății nr. 1.250**/**2022** **pentru reorganizarea Institutului Naţional de Hematologie Transfuzională "Prof. Dr. C.T. Nicolau" Bucureşti**

    Văzând Referatul de aprobare al Direcţiei generale asistență medicală și sănătate publică nr. ................,

    având în vedere prevederile art. 7 alin. (2) din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările şi completările ulterioare,

    în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

**ministrul sănătăţii emite următorul**

**ORDIN**

**Art. I** - Ordinul ministrului sănătăţii nr. 1.250/2022 pentru reorganizarea Institutului Naţional de Hematologie Transfuzională „Prof. Dr. C.T. Nicolau” Bucureşti, publicat în Monitorul Oficial al României, Partea I,nr. 461 din 9 mai 2022, se modifică după cum urmează:

**1.** La articolul 1, alineatul (2) se abrogă.

**2.** La articolul 4, alineatul (3) se modifică şi va avea următorul cuprins:

„(3) În cadrul INTS se organizează și funcționează un comitet director constituit din directorul general și 2 directori generali adjuncți a căror atribuții vor fi stabilite prin regulamentul de organizare și funcționare.’’

**3.** Articolul 8 se modifică și va avea următorul cuprins:

,,Art. 8 – Structura organizatorică, statul de funcții și regulamentul de organizare și funcționare al INTS se aprobă prin ordin al ministrului sănătății.’’

     **Art. II** – Anexa - Structura Organizatorică a Institutului Naţional de Transfuzie Sanguină "Prof. Dr. C.T. Nicolau" (INTS) la Ordinul ministrului sănătății nr. 1.250/2022 pentru reorganizarea Institutului Național de Hematologie Transfuzională „Prof. Dr. C.T. Nicolau” București se abrogă.

     **Art. III** - Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**